**På hjemmesiden indremission.dk/temaundervisning kan man se følgende:**

Tema 2025: Jesus som Gud og menneske – forudsagt i Det Gamle Testamente

I 325 fik vi ved kirkemødet i Nikæa vores første trosbekendelse. Så nu er den 1700 år gammel. Det afgørende for kirkemødet var at fastslå, at Jesus er både sand Gud og sandt menneske. Dette tema har vi tidligere her i TEMAundervisning behandlet ud fra Det Nye Testamente (NT). Nu vil vi prøve at se på steder i Det Gamle Testamente (GT), der handler om Jesus og hans to ”naturer”: Gud og menneske.

**Lektion 1: Jesus har altid været Gud**Fra Bibelens første side til dens sidste side beskrives Gud som én Gud – i tre personer. En af disse personer er Sønnen: Jesus. Men kan ”Sønnen” være lige så meget ”Gud” som sin Far? Dette spørgsmål har op gennem tiden voldt mange tankemæssige kvaler hos en del. Vi skal se på, hvordan Gud i GT (og NT) beskriver Sønnen.

**Lektion 2: Jesus blev menneske for at være Messias**Op gennem hele GT lover Gud at sende os en frelser – kaldet ”Messias”. Denne person vil blive helt anderledes end de forestillinger, mennesker op gennem tiden har forestillet sig, når de tænkte på en guddommelig Frelser. Vi dykker ned i GT's beskrivelser (og lidt i NT,s) beskrivelser af Messias – og kommer også ind på, at mange i nutidens Danmark synes, at det er en absurd ting, at Gud blev et lidende menneske.

*Materialet udkommer til august 2025*

**Ideer til inspiration for underviserne:**

**”Inspiration”: Absolut IKKE en facitliste – mange andre bibelvers kan være lige så relevante – vælg dem, du helst vil bruge!**

****

**Powerpoints:** Du kan frit bruge eller omforme eller bare lade dig inspirere af disse powerpoints, hvis du har lyst. De foreligger både som powerpoint-serie og som pdf. (så du kan se dem uden at bruge programmet powerpoint). De udgør min inspiration til dig – som du jo også kan copy-paste fra til Word eller hvad du bruger som manus. Jeg henviser til de enkelte slides således:

S 3 = slide nummer 3. NB: Nogle slides har noter under sig, der forklarer dem.

**Undervisningen:**

Er beregnet til to aftener med hver sin lektion – den ene aften måske kombineret med en kort skriftemåls-gudstjeneste. Man kan også tage begge lektoiner på én aften – men så skal der skæres meget på indholdet 😊.

Der er flere ”ben” du kan vælge at stå mere eller mindre på i disse lektioner – så er I to forskellige til de to lektioner, så kan det være en god ide lige at koordinere lidt 😊.

**Nikæa-benet:** Info om vore trosbekendelser generelt og Nikæa i særdeleshed.

**NT-benet**: Det centrale i at Jesus er sand Gud [ lektion 1] og sandt menneske [ lektion 2], sådan som NTs tydelige budskab er!

**GT-benet**: Da vi i TEMA 2022 havde dette emne ud fra NT, vil det være oplagt at vise, at denne dogmatik også kan findes i GT – når man har lyset fra NT til at vise det.

**Ét er sikkert: du kan ikke nå alle tre ben lige meget, så vælg frit ud 😊. Husk at sætte tid af til at tilhørerne kan snakke sammen om emnet/og eller at de kan stille spørgsmål til dig!**

**Du ønskes Guds Ånds velsignelse med forberedelse og undervisning!**

**En kort oversigt over indholdet i powerpointserien til inspiration:**

**Intro:** S 1-5

**Nikæa-benet:** S 6-17

Folkekirken bygger sin tro på Bibelen og 5 bekendelsesskrifter, herunder Nikæa.

I 325 fik vi ved kirkemødet i Nikæa vores første trosbekendelse. Så nu er den 1700 år gammel. Det afgørende for kirkemødet var at fastslå, at Jesus er både sand Gud og sandt menneske. 1700års-jubilæum!

Det er en misforståeIse, hvis man tænker, at det først var I 325, at kirken blev enige om denne tro. Denne tro går helt tilbage til apostlene, og har altid været kirkens tro. Men der var også andre udgaver af den kristne tro på banen (Arianismen anføres som den vigtigste) og for at afvise dem, blev troen skrevet ned i denne bekendelse.

**Jeg (vi) tror på én Gud, den almægtige Fader, himmelens og jordens, alt det synliges og usynliges skaber.**

**Og på én Herre, Jesus Kristus, Guds enbårne Søn, som er født af Faderen før alle tider, Gud af Gud, lys af lys, sand Gud af sand Gud, født, ikke skabt, af samme væsen som Faderen, ved hvem alt er skabt, som for os mennesker og for vor frelse steg ned fra himlene og blev kød ved Helligånden af Jomfru Maria og blev menneske, som også blev korsfæstet for os under Pontius Pilatus, blev pint og begravet og opstod på tredje dagen ifølge skrifterne og opfor til himmels, sidder ved Faderens højre hånd og skal komme igen i herlighed for at dømme levende og døde, og der skal ikke være ende på hans rige.**

**Og på Helligånden, som er Herre, og som levendegør, som udgår fra Faderen og fra Sønnen, som tilbedes og æres tillige med Faderen og Sønnen, som har talt ved profeterne. Og på én, hellig, almindelig og apostolisk kirke.**

**Jeg (vi) bekender én dåb til syndernes forladelse og forventer de dødes opstandelse og den kommende verdens liv.**

**NT-benet (lektion 1):** S 18 - 28

**Lektion 1: Jesus har altid været Gud**

Far-søn-relationen: Der er forskel på de to i funktioner og relation (fx skal sønnen underlægge sig Faderen 1 Kor 15,20-28). MEN: De to er lige meget ”Gud”! : ”Født, ikke skabt”: samme ”kød og blod”. ”Før alle tider”: der var ikke en tid, hvor Jesus ikke var til. ”Født” siger noget om familieskabet, ikke om en episode i tiden: ”af samme væsen som Faderen”. ”Gud af Gud, lys af lys, sand Gud af sand Gud”, - så skulle det være slået fast! ☺

**HVORFOR ER DET SÅ VIGTIGT?**

NT: Kun Gud selv kan betale for menneskers synd!

 Kun Gud selv kan besejre døden og opstå til evigt liv!

 Kun Gud kan frelse os!

**Hvis Jesus ikke var Gud, men bare en stor profet/et godt menneske, var det hele en fiasko uden nogen frelse i sig.**

**GT-benet (lektion 1):** S 29 - 61

**Hvad sagde Jesus Kristus selv om dette spørgsmål?**

**Luk 24,15-35: ”Skrifterne” (=GT) fortæller klart at Jesus var den frelser, Gud lovede – og dermed måtte Jesus også være Gud.**

**Billede: En overgang var der en del 3D-film i biografen: film, der havde en utrolig dybde, men denne dybe kunne kn ses, hvis man tog særlige 3D-briller på. På samme måde: vi kan kun se alle dybderne i GT, hvis vi har NTs ”briller” at se med (Helligånden giver os dem).**

**SÅ: de følgende steder fra GT er kun klare og tydelige for os, når vi tager disse briller på!**

**Eksempler på udsagn i GT om at Jesus er sand Gud:**

* **1 Mos 1,1-3a: med NT-brillerne fra Joh 1,1-14 bliver det tydeligt, at Jesus allerede nævnes som værende en del af den treenige Gud ved skabelsen.**
* **2 Mos 25,8: Med NT-brillerne fra Joh 1,14: ”At Jesus ”Slog sit telt op” betyder at han er Guds herlighed, der tager bolig hos os.**
* **Sl 110,1: med NT-brillerne fra Matt 22,41-46 ses det, at Sl 110,1 taler om den kommende Frelser som Gud – som Herre.**
* **Dan 7,13-14: med NT-brillerne på ses, at ”Menneskesønnen” er en forudsigelse om Jesus (der bruger denne betegnelse om sig selv 26 gange i Matt). Og ”Menneskesønnen”” i Dan er tydeligvis Gud (har et evigt kongedømme).**
* **Es 7,14: En ung ugift kvinde (=jomfru) skal blive gravid og føde ”Immanuel”. Dette navn ”Gud er med os” bruges kun i Es 7 og 8 og er tydeligvis et navn for Gud. Med NT-brillerne fra Luk 1,26-38 ses det tydeligt, at Jesus er denne Immanuel!**
* **Mika 5,1 taler om at en hersker med udspring i fortiden (altså Gud) skal komme fra Betlehem. NT-brillerne viser, at dette er Jesus: Luk 2, 4**
* **Sl 2,7 + Sl 16,10: ApG 13,33 Hebr 1,5 5,5**
* **Es 9,1-6 Luk 1,67-80**

**Spørgsmålet: Jesus er Gud – men er han lige så meget Gud som Faderen?** S 62-66

**NT-benet (lektion 2):**

**Lektion 2: Jesus blev menneske for at være Messias.** S 67–79

(Nikæa-benet kan kort genopfriskes fra lektion 1, hvis der er nye tilhørere).

I hvert fald lige sætte fokus på en del af Nikæas bekendelse om Jesus: ***som for os mennesker og for vor frelse steg ned fra himlene og blev kød ved Helligånden af Jomfru Maria og blev menneske, som også blev korsfæstet for os under Pontius Pilatus, blev pint og begravet***

Gud beskrives gennem hele Bibelen som én Gud – og tre personer: Far, Søn og Ånd.

Hvorfor måtte sønnen Jesus blive et menneske?

Alle tre personer i Gud er sammen om frelsesplanen og dens udførelse. Vigtigt i denne plan er det, at *ingen anden end Gud selv kan åbenbare Gud* og *ingen anden end Gud selv kan gøre fyldest for og sone menneskets synd* (og begge dele gjorde det nødvendigt, at Gud blev menneske): Fil 2,5-11; Kol 2,14.

”Messias”: Joh 1,41; Joh 4,25-26.

NT har titlen ”Messias” fra GT:

At Gud i GT lover at sende en guddommelig Frelser, er tydeligt. At denne person så får titlen ”Messias”, er ikke helt så nemt at klarlægge:

Titlen bruges om personer, Gud udruster ved at ”salve” dem til tjeneste – typisk konger. Forståelsen af titlen som betegnelse for den kommende Frelser (sådan som der henvises til i de to steder fra NT, vi lige har set) udvikles først tydeligt *efter* at GT er skrevet færdigt – men knytter vel bl.a. til ved Dan 9,25-26, hvor en ”Salvet fyrste” omtales…

Det er altså den del af folket, der vender tilbage efter eksilet, der får givet forståelsen af, at den lovede Frelser kan kaldes Messias. Netop dette folk havde tydeligt lært, at frelsen ikke kan bygges på menneskelig magt. Gud måtte sende en guddommelig Frelser. Paradoksalt nok måtte denne Frelser netop derfor også være et menneske…

Joh 1,14-18: Jesus blev menneske for at vi kunne se Guds herlighed: for at ”tolke” den usynlige Gud for os!

Blive menneske for at frelse mennesker: Hebr 2,14-18.

**GT-benet (lektion 2):** S 80-110

At Gud i GT lover at sende en guddommelig Frelser, er tydeligt. At denne person så får titlen ”Messias”, er ikke helt så nemt at klarlægge:

Titlen bruges om personer, Gud udruster ved at ”salve” dem til tjeneste – typisk konger. Forståelsen af titlen som betegnelse for den kommende Frelser (sådan som der henvises til i de to steder fra NT, vi lige har set) udvikles først tydeligt *efter* at GT er skrevet færdigt – men knytter vel bl.a. til ved Dan 9,25-26, hvor en ”Salvet fyrste” omtales…

Det er altså den del af folket, der vender tilbage efter eksilet, der får givet forståelsen af, at den lovede Frelser kan kaldes Messias. Netop dette folk havde tydeligt lært, at frelsen ikke kan bygges på menneskelig magt. Gud måtte sende en guddommelig Frelser. Paradoksalt nok måtte denne Frelser netop derfor også være et menneske…

Nikæa: ”blev kød ved Helligånden af Jomfru Maria og blev menneske”: Es 7,14: blev menneske, født af en menneskekvinde. Er Gud: jomfrufødslen viser dette.

Es 52,13-53,12: At denne profeti gik i opfyldelse, da Jesus blev korsfæstet (og hele hans liv generelt) er tydeligt i NT, fx de fire evangelier og Rom 4,24-25. Jesus beskrives her som et menneske – endda som et meget lidende og ynkværdigt menneske!

På samme måde i Sl 22,1-22: Et pint menneske, der beder Gud om hjælp. Igen ser vi fra GT: Jesus Messias var (og er) et sandt menneske!

1 Mos 1,1.3a: At Evas afkom er sande mennesker, er klart. Og samtidig er profetien om, at en af hendes afkom skal knuse Satans hoved, helt tydelig en profeti om Jesus (Rom 16,20). Så Jesus er Evas afkom… menneske. Og Gud – ellers kunne han ikke besejre Satan!

**Spørgsmål: Mange i nutidens Danmark synes, at det er en absurd ting, at Gud blev et lidende menneske. At den almægtige GUD skulle blive et menneske, der lader sig torturere ihjel.** S **107-110**

Vi kan sige, at dette paradoksale netop viser en guddommelig kærlighed, der sprænger vores fatteevne… Vi kan prøve at forklare, at der skulle et (syndfrit) menneske til for at betale for al vores synd…

Vi kan kort og godt sige: SÅ MEGET ELSKER GUD OS! Fil 2,6-8

**Lidt historisk info til Nikæa og andre trosbekendelser:**

Kirkemødet i Nikæa i 325, også kendt som Det Første Nikænske Koncil, blev indkaldt af den romerske kejser Konstantin den Store. Baggrunden for mødet var primært at håndtere uenigheder inden for den kristne kirke, især omkring arianismen.

Arianismen var en teologisk lære, opkaldt efter Arius, en kristen præst fra Alexandria, som hævdede, at Jesus Kristus, Guds Søn, ikke var evig og derfor ikke var guddommelig på samme måde som Gud Faderen. Dette synspunkt skabte stor debat og splittelse i kirken, da det udfordrede den traditionelle opfattelse af Treenigheden.

Konstantin ønskede at sikre enhed og stabilitet inden for riget og kristendommen, som på det tidspunkt var ved at blive den dominerende religion. Mødet resulterede i, at arianismen blev fordømt, og den nikænske trosbekendelse blev formuleret, som fastslog, at Sønnen er "af samme væsen" som Faderen, hvilket cementerede den traditionelle forståelse af Treenigheden. Kirkemødet markerede også begyndelsen på den formelle proces med at definere ortodoks kristen lære.

Efter Det Første Nikænske Koncil i 325 var der stadig mange teologiske og politiske kontroverser i det kristne samfund, især omkring spørgsmål om Treenigheden og forholdet mellem de tre guddommelige personer. For at adressere disse vedvarende konflikter blev et nyt koncil, Det Første Koncil i Konstantinopel, afholdt i 381.

Dette møde blev indkaldt af kejser Theodosius I og anses som det andet økumeniske koncil i kirkens historie. Det Primære formål med koncilet i Konstantinopel var at bekræfte og udvide trosbekendelsen formuleret i Nikæa og tage afstand fra nye heresier, herunder arianske lære og andre, der stillede spørgsmål ved Helligåndens guddommelighed.

Koncilet resulterede i en udvidet version af den nikænske trosbekendelse, kendt som den nikæno-konstantinopolitanske trosbekendelse, der styrkede forståelsen af Treenigheden ved at præcisere Helligåndens ligestilling med Faderen og Sønnen. Dette koncil spillede derfor en afgørende rolle i at uddrage og befæste den ortodokse kristne lære, som blev grundlag for Teologien i de fleste kristne traditioner.

Folkekirkens bekendelseskrifter har deres baggrund i reformationen i det 16. århundrede og er centrale for forståelsen af den evangelisk-lutherske tro, som Folkekirken bekender sig til. Disse bekendelsesskrifter er:

**Den Apostolske Trosbekendelse**: Denne kendes også som den Apostolske Symbolum, og det er en tidlig kristen bekendelse, der bruges som dåbsbekendelse. Den opsummerer de grundlæggende elementer i kristen tro og stammer fra de første århundreder af kristendommens historie.

**Den Nikænske Trosbekendelse**: Oprindeligt udformet ved det Første Nikænske Koncil i 325 og udvidet ved det Første Koncil i Konstantinopel i 381. Denne trosbekendelse er en mere detaljeret formulering af den kristne tro, især med hensyn til forståelsen af Treenigheden.

**Den Athanasianske Trosbekendelse**: Denne bekendelse sætter stor vægt på treenighedslæren og blev brugt til at forsvare den mod forskellige kætterier op gennem tiden.

**Den Augsburgske Bekendelse**: Denne bekendelse blev forfattet af Philipp Melanchthon og fremlagt i 1530 ved Rigsdagen i Augsburg som et klart udtryk for den lutherske tro i modsætning til den romersk-katolske lære. Den anses for at være den vigtigste bekendelse for det lutherske kristendomssyn.

**Luthers lille katekismus**: Martin Luthers katekismer fra 1529 er designet til undervisning i den kristne tro henholdsvis til børn/familier (Den Lille Katekismus) og til præster og lærde (Den Store Katekismus). Kun den lille er med i vores bekendelsesskrifter.

Disse og andre bekendelsesskrifter, inkluderet i "Konkordiebogen", er vigtige, fordi de etablerer de teologiske fundamenter og doktriner, som den evangelisk-lutherske kirke bygger på. De tjener til at afklare og fastholde den fælles troslæremæssige forståelse inden for Folkekirken.